Reconquista de Vigo

Chámase Reconquista de Vigo ao alzamento popular que, no contexto da Guerra da Independencia española, ocorreu en Vigo o 28 de marzo de 1809, cando as tropas do exército do Primeiro Imperio Francés de Napoleón Bonaparte saíron da vila. Os vigueses, encabezados polos militares Pablo Morillo e Bernardo González “Cachamuíña” conseguiron expulsar os galos da vila, converténdose na primeira de Europa en facelo. Por estes feitos, o rei Fernando VII outorgou en 1810 o título de cidade “fiel, leal e valorosa”.

 Antecedentes 

O 3 de xaneiro de 1809 entran as tropas francesas en Galicia, sen apenas resistencia. O exército inglés dirixido por John Moore embárcase para Inglaterra. O exército do Marqués de la Romana agóchase en Ourense. Os franceses entran na Coruña o 18 de xaneiro, en Santiago de Compostela o día 20, o 21 en Pontevedra, o 26 en Ferrol e o 31 en Vigo.

 Descrición 
O 27 de marzo de 1809 os galegos ocupados no asedio de Vigo proclaman a Morillo coronel. Este rápido ascenso débese á perentoria necesidade de ter un xefe único deste rango, condición que exixía o coronel francés Jacobo Antonio Chalot para entregarse. En Vigo intimida ao comandante francés e mantén conversacións co capitán de fragata británico, comandante encargado do bloqueo marítimo na ría de Vigo. O 28 de marzo os homes ao mando de Morillo atacaron as portas de Vigo e, en dúas horas, lograron que os franceses entregasen a cidade. Tras a capitulación, Chalot, 45 dos seus oficiais e máis de 1.200 soldados quedaron prisioneiros; tamén quedaron en poder de Morillo os pertrechos e a tesouraría gala, que ascendía a uns 150.000 francos-ouro.Morillo y Morillo, Pablo 1808-1814.org. Consultada o 19/05/2014 .

 Legado 
O nome de dúas rúas da cidade conmemoran os feitos, a Rúa Victoria e a Rúa Reconquista e un monumento aos heroes da Reconquista, obra de Julio González-Pola y García,"Julio González-Pola y García" Diccionario Biográfico Español, RAH. foi inaugurado na Praza de España en 1947 e, máis tarde, trasladado á Praza da Independencia.

Tódolos anos celébrase a Festa da Reconquista,Turismo de Galicia Xunta de Galicia. festivo local non laborable, con representacións e outras actividades na rúa, música popular, obradoiros e postos de comida e artesanía a xeito de feira.

 Galería de imaxes 

 Notas 

 Véxase tamén 

 Bibliografía 














  Con prólogo de Manuel Lago González



 Queipo de Llano, José María => Conde de Toreno








 Outros artigos 
{{Multimedia externa
| align  = 
| width  = 325px
|image1 = Infografía de Alexandra Bast, 2017 .
|video1 = [https://www.youtube.com/watch?time_continue=39&v=qQko5J_KdkI Reconquista de Vigo 1809-2009] AV Media.
}}
 Festa da Reconquista
 Guerra da Independencia española en Galicia
 Historia de Vigo
 Rúa Reconquista de Vigo
 Ligazóns externas 
 "Reconquista da vila de Vigo" Faro de Vigo'', 2014 .
 "Cronología de Vigo. Siglo XIX" Vigopedia .
 Elías Viana, Marta: "La Reconquista de Vigo" Historia 2.0 (1/4/2017).


Categoría:Batallas da Guerra de Independencia española
Categoría:Historia militar en Galicia en 1809
Categoría:Historia de Vigo
Vigo
Categoría:Batallas do século XIX